
Előterjesztés
a Közgyűlés részére
Tisztelt Közgyűlés!
A Fővárosi Önkormányzat Környezetvédelmi Alapjának (a továbbiakban: Környezetvédelmi Alap) létrehozásának és működésének célja, hogy hatékonyan segítse a Fővárosi Önkormányzat törvényben meghatározott környezetvédelmi feladatainak ellátását, különösen a fővárosi környezeti állapot javítását, továbbá a Fővárosi Közgyűlés által jóváhagyott fővárosi környezetvédelmi program céljainak és intézkedési tervének megvalósítását, ezzel is elősegítve a Fővárosi Önkormányzat és a fővárosi működésű civil szervezetek, közösségek
(pl. iskolák, társasházak) minél szélesebb körű, környezetvédelmi célú együttműködését.
A Környezetvédelmi Alap működési szabályait a Fővárosi Önkormányzat Környezetvédelmi Alapjáról szóló 12/2009. (III. 13.) Főv. Kgy. rendelet (továbbiakban: Rendelet) tartalmazza.
A Rendelet jelenleg olyan jogszabályi hivatkozásokat tartalmaz, amelyeket újabb felsőbb szintű jogszabályok váltottak fel, továbbá mivel az új civil törvény meghatározza a civil szervezet fogalmát, ezért a Rendelet összhangját – további kisebb módosítások mellett – ezzel is biztosítani szükséges. A Fővárosi Közgyűlés 2013. február 27-i ülésén megalkotta Szervezeti és Működési Szabályzatát (11/2013.(III.18.) Főv. Kgy. rend.), amelynek 6. számú melléklete a Fővárosi Közgyűlés által a bizottságokra átruházott hatásköröket tartalmazza. E szerint a Városfejlesztési és Környezetvédelmi Bizottság rendelkezik – a pályázati felhívás, részletes pályázati kiírás jóváhagyásával, a beérkezett pályázatok elbírálásával és a pályázati zárójelentéssel kapcsolatos – közgyűlési hatáskörökkel, így jelen rendelet módosításban ezen hatáskör a rendeletben szabályozásra kerül.
A Rendelet módosítási javaslatát 1. melléklet, a kéthasábos változatot a 2. melléklet tartalmazza.
A jogalkotásról szóló 2010. évi CXXX. törvény (a továbbiakban: Jat.) 17. § (1)-(2) bekezdésének megfelelő előzetes hatásvizsgálatot jelen előterjesztés 3. mellékelte tartalmazza.
Továbbá a Jat. 19. § (2) bekezdésében előírtaknak megfelelően megtörtént a lakosság közvetlen tájékoztatása a www.budapest.hu honlapon keresztül annak érdekében, hogy az érintettek tudomást szerezzenek a készülő rendelet-módásításról.

Kérem a Tisztelt Közgyűlést, hogy jelen rendelet-módosítási javaslatot megtárgyalni és elfogadni szíveskedjen.


Döntési javaslat
A Fővárosi Közgyűlés úgy dönt, hogy:
megalkotja ……/2013. (…..) számú önkormányzati rendeletét a Fővárosi Önkormányzat Környezetvédelmi Alapjáról szóló 12/2009.(III.13.) Főv. Kgy. rendelet módosításáról az
1. melléklet szerinti tartalommal.
Döntéshozatal módja:
A rendeletalkotáshoz minősített szavazattöbbség szükséges.

